Yessentuki bayrağı
Yessentuki bayrağı — Rusiya Federasiyasının Stavropol diyarının Yessentuki kurort şəhərinin bələdiyyəsinin bayrağı və əsas, rəsmi simvoludur. Bu bayraq 27 dekabr 2005-ci ildə Yessentuki Şəhər Şurasının 11 saylı qərarı ilə təsdiq edilmişdir və 19 may 2006-cı ildə ona qeydiyyat nömrəsi verilməklə Rusiya Federasiyası Dövlət Heraldika Reyestrinə daxil edilmişdir. Yessentuki şəhərinin bayrağının yaradılması və istifadəsinin məqsədləri bunlardır: şəhər ərazisinin bütövlüyünün, onun vətəndaşlarının birliyinin və qarşılıqlı fəaliyyətinin, ərazi və tarixi davamlılığın görünən simvolunu yaratmaq və şəhər sakinlərinin vətəndaşlıq, vətənpərvərlik, tarixi yaddaşa, milli, mədəni və digər adət-ənənələrə hörmətini əks etdirmək.